1939. aasta Ķemeri maleturniir

Ķemeri teine rahvusvaheline maleturniir oli 1939. aastal Lätis korraldatud rahvusvaheline maleturniir. 

16 osavõtjaga turniir peeti märtsis 1939. Esimene pool turniirist toimus Läti merekuurordis Ķemeris ja teine pool Riias. Kutsutud oli seitse külalismängijat: Leedust (Vladas Mikėnas), Rootsist (Gideon Ståhlberg), Saksamaalt (Efim Bogoljubow), Ungarist (László Szabó), Soomest (Eero Böök) ja kodumaalt (Tšehhoslovakkiast) natside eest põgenenud Salo Flohr. Neile sekundeeris kohalik maleparemik eesotsas eelmisel Ķemeri turniiril esikohta jaganud Vladimirs Petrovsiga. Kutse osalemiseks saadeti ka Paul Keresele, kes aga pärast ebaõnnestunud Leningradi–Moskva turniiri loobus osa võtmast. 

Turniiri võitis Salo Flohr. Läti mängijatest oli parim Movša Feigins, kes tuli kuuendaks. Vladimirs Petrovs sai kaheksanda koha.

Turniiri lõpptulemus
1. Flohr 12 p, 2.–3. Ståhlberg ja Szabó 11 p, 4. Mikėnas 10,5 p, 5. Böök 10 p, 6. Feigins 9 p, 7. Bogoljubow 8,5 p, 8. Petrovs 8 p.

Vaata ka
1937. aasta Ķemeri maleturniir

Viited

Välislingid
Kemeri 1939. 365chess.com
Kemeris teine rahvusvaheline maleturniir. Postimees, 28 veebruar 1939, dea.digar.ee


Kategooria:Maleturniirid
Kategooria:Läti sport